భారతీయ జనతా పార్టీ
అటల్ బిహారీ వాజ్‌పేయి, లాల్ కృష్ణ అద్వానీ లచే 1980 ఏప్రిల్ 6న భారతీయ జనతా పార్టీ స్థాపించబడింది. అటల్ బిహారీ వాజ్‌పేయి భాజపా తొలి అధ్యక్షుడిగా నియమించబడ్డాడు. 1984లో, ఇందిరా గాంధీ హత్య అనంతరం జరిగిన లోక్‌సభ ఎన్నికలలోకాంగ్రెస్ పార్టీ విజయదుందుభి మోగించగా, భాజపా 543 నియోజకవర్గాలలో ఒకటి అవిభాజ్య ఆంద్రప్రదేశ్ లోని హనుమకొండ కాగా, ఏకే పటేల్ అనే బీజేపీ అభ్యర్థి గెలుపొందిన గుజరాత్ లోని మెహ్సానా నియోజక వర్గం రెండోది. హనుమకొండ నుంచే కాదు మొత్తం ఆంద్రప్రదేశ్ రాష్ట్రం నుంచి లోక్ సభలో బీజేపీకి ప్రాతినిధ్యం వహించిన ఏకైక వ్యక్తి చందుపట్ల జంగారెడ్డి. ఇక ఆ ఎన్నికల్లో వాజ్ పాయ్, అద్వానీ వంటి బీజేపీ అగ్రనాయకులందరూ పరాజయం పాలయ్యారు.543 నియోజకవర్గాలలో కేవలం రెండింటిని గెలుపొందింది. లాల్‌కృష్ణ అద్వానీ రథయాత్ర ఫలితంగా 1989 లోక్‌సభ ఎన్నికలలో 88 సీట్లను గెలుచుకొని జనతాదళ్‌కు మద్దతునిచ్చి వీ.పీ.సింగ్ నేతృత్వంలో ప్రభుత్వం ఏర్పడటానికి కారణం అయింది. అయోధ్యలో రామజన్మభూమి మందిరాన్ని కట్టాలనే ప్రయత్నంతో రథయాత్రలో ఉన్న అద్వానీని బీహార్ ముఖ్యమంత్రి లాలూ ప్రసాద్ యాదవ్ అరెస్టు చేసిన సందర్భాన అక్టోబరు 23, 1990న భాజపా తన మద్దతును వెనక్కితీసుకోగా తదుపరి నెలలో జనతాదళ్ ప్రభుత్యం పడిపోయింది.
జనతా దళ్(యునైటెడ్)
జనతా దళ్(యునైటెడ్ ) ప్రధానంగా భారతదేశంలోని బీహార్ మరియు ఝార్ఖండ్ లలో రాజకీయంగా ఉనికిలో ఉన్న ఒక రాజకీయ పార్టీ. జనతా దళ్(యునైటెడ్) పార్టీ సలహాదారు మరియు పోషకుడు, అనుభవజ్ఞుడైన సామ్యవాద నాయకుడు జార్జ్ ఫెర్నాండెజ్; జార్జ్ ఫెర్నాండెజ్ 1994లో అప్పటి జనతా దళ్ నుండి విడిపోయి సమతా పార్టీని స్థాపించాడు, ప్రస్తుతం అది నితీష్ కుమార్ నాయకత్వంలో ఉంది. ప్రస్తుత పార్టీ, 2003 అక్టోబరు 30న అప్పటి జనతా దళ్(యునైటెడ్)తో సమతా పార్టీ కలయిక వలన ఏర్పడింది. బీహార్లో రాష్ట్రీయ జనతా దళ్ పట్ల వీటి ఉమ్మడి వ్యతిరేకత, ప్రత్యేకించి రఘునాథ్ ఝా వంటి సమతా పార్టీ తిరుగుబాటు దారులను RJD పార్టీలోనికి ఆహ్వానించడం ఈ కలయికకు కారణంగా విశ్వసించబడింది. జనతా దళ్(యునైటెడ్ )నేషనల్ డెమోక్రాటిక్ అలయెన్స్ లో ఒక భాగం.